2017 november 12. 11:09
Karácsonyi vendégség, meghitt hangulatban
http://videotar.erdtv.hu/17_11_13_rzhaosztas.mp4
A Hit Gyülekezete Érdi Szeretetszolgálata, az Érdi Roma Nemzetiségi Önkormányzat jótékonysági akciójára leginkább egyszülős családok és idősek jöttek. Legkelendőbb a meleg kabát, pulóver, valamint a téli cipő volt, de sok konyhai eszköz is elfogyott. Nagy örömmel fogadták a tartósélelmiszer-csomagot is.
– Legközelebb januárban tartunk ruhaosztást, de az egyénileg hozzánk fordulókat természetesen támogatjuk – mondta érdeklődésünkre Agamál Zsuzsa szervező.
Jótékonysági turkálót szervezett szombatra az Érd és Környéke Rászorulók Megsegítése civil csoport is, az ÉRDdel Együtt csoport támogatásával: helyi lakosok adományait gyűjtötték össze és osztották szét.Legkelendőbb a gyermekruha és a téli holmi, valamint a gyermekjáték volt. Zömmel családosok érkeztek, volt, aki a gyermekeit is elhozta – mondta Vízvári Judit szervező, aki elmondta azt is: jövő szombaton ismét jótékonysági turkálót tartanak a régi Parkvárosi Közösségi Házban (Bajcsy-Zs. u. 204-206.)
– Sok hasznos holmi közül lehet majd válogatni, hiszen még a hétvégén is érkeztek adományok. Rengeteg jó minőségű téli gyermek- és felnőttruhával (kabátokkal, pulóverekkel, bélelt nadrágokkal) készülünk jövő szombatra is – tette hozzá.
Érd és Környéke Rászorulók Megsegítése
Érddel Együtt
Érdi Roma Nemzetiségi Önkormányzat
« Pokoli hangulat, kiütéses érdi győzelem!
VMG-sek Doberdónál »